ჰერმეუს მორა

ჰერმეუს მორა, სამხედრო-პოლიტიკურ ორდენ ჰიდრას დიდი ჰეროლდი და კუნძულ მენის ფორმალური მარკგრაფი.

## მორას საგვარეულო

   მორას ოჯახი წარჩინებულთა გვარს მიეკუთვნებოდა.  იგი წარმოიშვა ვოლჰივარის აღზევებიდან 260-280 (ცეცხლის წვიმიდან 230-250) წლებში. მორას ოჯახის წევრები თავიდან მოღვაწეობდნენ, როგორც თევზით და ზღვის სხვა პროდუქტებით მოვაჭრეები. ვ.ა.-დან 320 (ც.წ.-დან 290) წელს მორას  საგვარეულოს თავმა, დაგონ მორამ, ერთ-ერთი მოგზაურობის დროს კუნძულ მენზე აღმოაჩინა ვერცხლის საბადოები და მას მერე მორას საგვარეულომ არნახული

სიმდიდრე და დიდება მოიხვეჭა. დაგონ მორას შვილმა, მოლაგ მორამ, ვ.ა.-დან 329 (ც.წ.-დან 299) წელს ჩამოაყალიბა მორას დინასტიის სავაჭრო იმპერია და იმ დროიდან მოყოლებული მორას საგვარეულოს თავები იწოდებიან კუნძულ მენის გრაფებად.

## დაბადება და ახალგაზრდობა

ჰერმა მორა დაიბადა ვ.ა.-დან 514 (ც.წ.-დან 484) წელს კუნძულ მენზე. იგი იყო ზარქს მორას უმცროსი ვაჟი. ჰერმა მორა, როგორც მისი ძმა, ელაგაბალი, იზრდებოდა, როგორც მომავალი ვაჭარი, თუმცაღა სავაჭრო ალღოში ელაგაბალმა აჯობა ჰერმას და მამის მემკვიდრედ დასახელდა. ჰერმა მორას სიყმაწვილიდან იზიდავდა უცხო მიწები და მათი ხალხები და ამიტომაც ადრინდელი ასაკიდან დაეუფლა სხვადასხვა ენებს და უცხოური ტრადიციების შესახებ ბევრი რამ ისწავლა. 20 წლის ასაკში მამამისის განკარგულებით იგი ხშირად სტუმრობდა დიდი დრაკონის კონტინენტის მკვიდრებს.

## ჩრდილოელი სტუმრები და აღზევება

ვ.ა.-დან 531 (ც.წ.-დან 501) წელს კუნძულ მენზე ჩრდილოელი სტუმრები ჩამოვიდნენ, თუმცა ეს უბრალო ჩრდილოელები არ იყვნენ, ეს იყო ამარის იმპერიის საექსპედიციო კორპუსი გენერალ ფელიქს აემილიუსის მეთაურობით. ისინი ეწვივნენ გრაფ ზარქს მორას და ტრაპეზზე იყვნენ დაპატიჟებული საპატიო სტუმრებად.  გენერალმა ფელიქსმა გრაფ ზარქს გაანდეს თავიანთი გამოჩენის რეალური მიზნები, რომ ამარის იმპერიას სურს საკუთარი გავლენა გაავრცელოს სამხრეთის კუნძულებზე და მნიშვნელოვანი სავაჭრო გზების ხელში ჩაგდებას ცდილობს. ამაზე ზარქს მორამ უარი განუცხადა სტუმრებს და მოსთხოვა მათ, რომ დაუყოვნებლივ დაეტოებინათ მისი კუნძული. ჩრდილოელები უკვე თავიანთ გემებზე იყვნენ, რაღაცას განიხილავდნენ, როცა მათ ჰერმა მორა ეწვია და საკუთარი მომსახურება შესთავაზა კუნძულზე მართველობის სანაცვლოდ, რაზეც მიიღო კიდევაც თანხმობა. ვ.ა.-დან 531 (ც.წ.-დან 501) წლის ზაფხულს შეთქმულები თავს დაესხნენ გრაფის სასახლეს და მოკლე დროში დაიკავეს, როგორც სასახლე, ასევე მთლიანი კუნძული. გენერალმა ფელიქსმა კუნძული მენი ამარიის იმპერიის ნაწილად აქცია და გრაფი ზარს მორა გადააყენა თანამდებობიდან. ჰერმა მორა გაწეული სამსახურისთვის დაჯილდოვდა და იმპერიისგან მიიღო კუნძულ მენის მარკგრაფობა. პირველი, რაც ჰერმა მორამ გააკეთა მარკგრაფის ტიტულით, იყო, რომ საკუთარი მამა და ძმა სიკვდილით დასაჯა.

## მარილიანი ომი და მისი შედეგები

    ვ.ა.-დან 533 (ც.წ.-დან 503) წელს ამარის იმპერია ჩაერთო მლაშე წყლების ზღვაში გაჩაღებულ ომში, ეგრეთწოდებულ "მარილიან ომში". ამარის იმპერიის საექსპედიციო კორპუსი ჩაება რეგიონში არსებულ მასშტაბურ ბრძოლებში. ვ.ა.-დან 533 (ც.წ.-დან 503) წელს კუნძულ რიქსილიტზე ამარის იმპერიამ განიცადა სერიოზული მარცხი, რამაც გამოიწვია სტრატეგიული უკანდახევა და შემდგომ მათ იმპერიაში გაჩაღებული სამოქალაქო ომი. ვ.ა.-დან 534 (ც.წ.-დან 504) წელს ჰანზას ორდენმა ისარგებლა რა ამარის იმპერიის ომიდან გამოთიშვით და გადასხა თავისი დესანტები კუნძულ მენნზე, განდევნა მარკგრაფი ჰერმა მორა და საკუთარი კონტროლი დააყენა. კუნძულ მენის დაკარგვის შემდეგ ჰერმა მორა გაემგზავრა ჩრდილოეთში, ამარის იმპერიაში, სადაც გაეცნო ამარის იმპერიის ახალ იმპერატორს, ფელიქს I აემილიუს, რომელსაც მეორენაირად უწოდებდნენ იმპერატორ ფენიქსს. ჰერმა მორამ რაღაც პერიოდი დაჰყო იმპერატორის პირად ამალაში და შემდგომ გაწევრიანდა იმპერატორის მიერ ჩამოყალიბებულ სამხედრო-პოლიტიკურ ორდენ ჰიდრაში.